Ползвателят е длъжен да ползва вещта/имота като добър стопанин. Той е длъжен да плаща разноските, свързани с ползването, включително данъците и другите такси, да поддържа вещта в състоянието, в което я е приел, и да я върне на собственика след прекратяване на правото на ползване – чл.57 от ЗС. Ползвателят дължи годишен данък и такса битови отпадъци на съответната община върху имот, за който има учредено право на ползване /с изключение на земеделските земи/. Също така е длъжен да съобщава на собственика за всяко посегателство върху собствеността.